Аԥсны Аҳәынҭқарра Ахәҳахәҭра-ааглыхратә палатеи Аурыс-Иран ахадарабжьаратә комиссиеи русеицура алшарақәа
Мшаԥы 15, Москватәи ахәҳахәҭра-ааглыхратә палата аконференц-зал аҿы Москватәи ААП акомиссиа аилатәара мҩаԥган, иара азкын Иран Аҳәынҭқарра адәныҟаекономикатә усеицура иазкын. Акомиссиа ахада ихаҭыԥуаҩ Шаров Александр лааԥхьарала Аԥсны Аҳәынҭқарра Ахәҳахәҭра-ааглыхратә палата ахьӡ ала аилатәара далахәын Ахада ихаҭыԥуаҩ Гогәуа Сенер.
Аилатәара темас иаман Аурыс-Ирантә аиҳабырабжьаратә комиссиа аилатәаразы ажәаҳәақәа азырхиара. Ииасыс Аурыс-Ирантә аиҳабырабжьаратә комиссиа алҵшәақәа рыла иаазыркьаҿу ажәахәа азыҟаиҵеит Москватәи ААП Ахада ихаҭыԥуаҩ Варданиан Сурен. Ишәгәалаҳаршәоит, уи аԥхьа, хәажәкыра 5 рзы Сенер Гогәуа дызлахәыз Нхыҵ Уаԥстәыла имҩаԥган абизнес-форум «Аахыҵ Урыстәыла, Кавказ, Иран Аҳәынҭқарра аутә усеицура арҿиара».
Аилатәараҿы иара убас иалацәажәан Аԥсуа-Ирантә ахәҳахәҭра-економикатә еизыҟазаашьақәа рырҿиара амҩақәа. Аԥсны Аҳәынҭқарра Ахәҳахәҭра-ааглыхратә палата ахьӡала ахада ихаҭыԥуаҩ Сенер Гогәуа дықәгылеит аитерес цәырызгаз ажәалагалақәа рыла.